కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అదే సీన్: అబాట్ విసిరిన బౌన్సర్‌కు విలవిల్లాడిన బ్యాట్స్‌మెన్
మూడేళ్ల క్రితం ఆస్ట్రేలియా దేశవాళీ టోర్నీలో అబాట్ సీన్ విసిరిన బంతి ఫిలిప్ హ్యూస్‌ను బలితీసుకున్న ఘటనను గుర్తుతెస్తూ.. మరో ఘటన జరిగింది.
TNN | Updated:
Mar 4, 2018, 04:46PM IST
ఆస్ట్రేలియా పేసర్ సీన్ అబాట్ విసిరిన బౌన్సర్ ఫిలిప్ హ్యూస్ మరణించిన సంఘటన గుర్తుంది కదా. అదే తరహాలో అబాట్ విసిరిన బౌన్సర్ మరో బ్యాట్స్&zwnj;మెన్ హెల్మెట్&zwnj;కు బలంగా తాకింది. షెఫీల్డ్ షీల్డ్ దేశవాళీ టోర్నీలో ఆదివారం ఈ సంఘటన చోటు చేసుకుంది. న్యూ సౌత్ వేల్స్ తరఫున బరిలో దిగిన అబాట్ విసిరిన షార్ట్ బాల్ విల్ పుకోవిస్కి హెల్మెట్&zwnj;కు బలంగా తాకింది.
బంతి తాకిన తీవ్రతకు విక్టోరియా బ్యాట్స్&zwnj;మెన్ వెంటనే కిందపడిపోయాడు. హ్యూస్ మరణ విషాదం కళ్ల ముందు మెదలడంతో అబాట్ వెంటనే పరుగున వచ్చి బ్యాట్స్&zwnj;మెన్&zwnj;ను సముదాయించాడు. అదృష్టవశాత్తు అతడికి పెద్ద గాయమేం కాలేదు. కానీ ముందు జాగ్రత్తగా రిటైర్ హర్ట్&zwnj;గా వెనుదిరిగాడు.
2014లో దక్షిణ ఆస్ట్రేలియా-న్యూసౌత్&zwnj;వేల్స్ మధ్య జరిగిన షెఫీల్డ్ షీల్డ్ మ్యాచ్&zwnj;లో సీన్ అబాట్ విసిరిన బౌన్సర్ ఫిలిప్ హ్యూస్ తలను బలంగా తాకింది. హెల్మెట్ ఉన్నప్పటికీ అది కాస్త కింది భాగంలో తాకడంతో హ్యూస్ కోమాలోకి వెళ్లిపోయాడు. తర్వాత కోలుకోకుండానే హాస్పిటల్లో చికిత్స పొందుతూ ప్రాణాలు వదిలాడు. ఈ ఘటన ఆస్ట్రేలియాతోపాటు క్రికెట్ ప్రపంచం మొత్తాన్ని నివ్వెరపరిచింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.